  Майя Бывальцева Удмуртиысь следж-хоккеистъёс элькунлэн тӧроезлэсь Кубоксэ утӥзы. Со сярысь ивортэ улосвылысь физкультурая, спортъя но егитъёсын ужан политикая министерство. Ижкарысь спортсменъёс берпуметӥ пумиськонзэ ортчытӥзы 24-тӥ куарусёнэ Москваысь «Белые медведи» командаен но 6:1 лыдын вормизы. Гол пыртӥзы Максим Кузьминых, Евгений Петров, Максим Калачев, Фёдор Иванов но Павел Широбоков. Кубок понна вожвылъяськонын устоосыз шудӥсьёс пӧлын пусъемын «Удмуртия» командалэн капка утисез Владимир Каманцев. Куинетӥ инты басьтӥз Москва улосвылысь «Феникс», ньылетӥ — Оренбургысь «Ястребы» командаос. Тодэ вайытом, Удмуртилэн тӧроезлэн Кубокез понна вожвылъяськонъёс Ижкарын ортчизы 20-тӥысен 24-тӥ куарусёнозь. Отчы ньыль команда пыриськиз. Тегъёс: Спорт Ижкар Следж-хоккей Удмуртия  